b'\n_START_ARTICLE_\nHematokrit\n_START_PARAGRAPH_\nHematokr\xc3\xadt (kratica: Ht) je volumenski dele\xc5\xbe rde\xc4\x8dih krvni\xc4\x8dk v krvi in je posredno merilo za viskoznost krvi. Dolo\xc4\x8dimo ga lahko s sedimentacijo krvnih celic v vzorcu periferne krvi s pomo\xc4\x8djo centrifugiranja. Danes se zlasti uporabljajo krvni analizatorji, ki hematokrit izra\xc4\x8dunajo iz \xc5\xa1tevila rde\xc4\x8dih krvni\xc4\x8dk in njihovega povpre\xc4\x8dnega volumna.\n_START_SECTION_\nVrednosti\n_START_PARAGRAPH_\nNormalna vrednost hematokrita zna\xc5\xa1a pri mo\xc5\xa1kih okoli 40\xe2\x80\x9354\xc2\xa0%, pri \xc5\xbeenskah pa 38\xe2\x80\x9347\xc2\xa0%. _NEWLINE_Maksimalne vrednosti zna\xc5\xa1ajo tudi ve\xc4\x8d kot 70\xc2\xa0% - na primer pri dolgotrajnem zadr\xc5\xbeevanju na visokih nadmorskih vi\xc5\xa1inah. Viskoznost krvi se v takih primerih vzdr\xc5\xbeuje v normalnih mejah, ker se pove\xc4\x8da tudi koli\xc4\x8dina encimov, ki zavirajo strjevanje krvi. _NEWLINE_Visoka vrednost hematokrita pomeni velik dele\xc5\xbe rde\xc4\x8dih krvni\xc4\x8dk v krvi, kar lahko pomeni bodisi policitemijo bodisi pomanjkanje teko\xc4\x8dine (izsu\xc5\xa1itev). Obratno nizka vrednost hematokrita pove, da gre ali za zni\xc5\xbeano \xc5\xa1tevilo eritrocitov v krvi (znak anemije) ali za hiperhidracijo.'